kardosdrur/scandi-wiki huggingface dataset:
Jeremy Steig

Jeremy Steig (født 23. september 1942 i New York, USA, død 13. april 2016 i Yokohama, Japan) var en amerikansk jazzfløjtenist.

Steig hørte til jazzens betydelige fløjtenister i 1960´erne og 1970´erne. Han spillede med Eddie Gomez, Steve Gadd, Jan Hammer og Bill Evans. 

Steig udnyttede fløjten på samme vis som hans instrument kollega Rahsaan Roland Kirk med masser af overtoner, sang og multiphonics.

Han mestrede hele rangen af fløjtefamilien, lige fra piccolofløjte til basfløjte. Steig var også kunstmaler.

Udvalgt Diskografi 
 Flute Fever
 Jeremy and the Satyrs
 Legwork
 This Is Jeremy Steig
 Outlaws – med Eddie Gomez
 What´s New – med Bill Evans
 Lend Me Your Ears
 Rain Forest – med Eddie Gomez
 Firefly
 Jigsaw

Eksterne links/kilder 
 Jeremy Steig på allmusic.com
 Jeremy Steig på allaboutjazz.com

Jazzmusikere fra USA
Fløjtenister fra USA
Personer fra New York
Europavej E75

E75 er en europavej der begynder i Vardø i Norge og ender i Sitia i Grækenland. Undervejs går den blandt andet gennem: Utsjoki, Ivalo, Sodankylä, Rovaniemi, Kemi, Oulu, Jyväskylä, Lahti og Helsinki i Finland ...(færge)... Gdańsk, Świecie, Krośniewice, Łódź, Piotrków Trybunalski og Katowice i Polen; Český Těšín i Tjekkiet; Žilina og Bratislava i Slovakiet; Győr, Budapest og Szeged i Ungarn; Beograd og Niš i Serbien; Kumanovo, Skopje og Gevgelija i Makedonien; Evzoni, Thessaloniki, Larisa, Almyros, Lamia, Athen ...(færge)... Chania, Iraklio og Agios Nikolaos i Grækenland.

Referencer

Eksterne henvisninger 

75
Veje i Norge
Veje i Finland
Veje i Polen
Veje i Tjekkiet
Veje i Slovakiet
Veje i Ungarn
Veje i Serbien
Veje i Nordmakedonien
Veje i Grækenland
Milt Hinton

Milt Hinton (23. juni 1910 i Mississippi – 19. december 2000 i New York City, USA) var en amerikansk jazz-bassist.

Hinton er blevet kaldt for faderen på jazz-kontrabassen. Han har spillet med Art Tatum, Dizzy Gillespie, Clark Terry, Count Basie, Louis Armstrong, Lionel Hampton, Benny Goodman og Branford Marsalis. Hinton mestrede både kontrabassen og elbassen, og spillede både jazz og klassisk musik. Beherskede både at spille med bue og stryge på bas.

Jazzmusikere fra USA
Bassister fra USA
Personer fra Mississippi
Musikere fra Chiaroscuro Records
Fodbolddommere der har dømt EM-finalen

Fodbolddommere der har dømt EM-finalen er en komplet liste over fodbolddommere, der har dømt en finale ved Europamesterskabet i fodbold, der er en international fodboldturnering, der har været afholdt hvert fjerde år siden 1960. Turneringen afholdes af det europæiske fodboldforbund UEFA.

Se også 
Liste over fodbolddommere der har dømt VM finalen

Liste over fodbolddommere der har dømt Champions League-finalen

EM-finalen
EM i fodbold
Lister over personer
Jimmy Garrison

James Emory "Jimmy" Garrison (3. marts 1939 i Florida, USA – 7. april 1976) var en amerikansk jazzbassist.

Garrison var John Coltranes bassist i årene 1961-1967. Han skabte sammen med Elvin Jones en helt ny måde at spille i rytmegruppe på, og han var en af de første som begyndte at spille modalt på kontrabassen. 

Han har ligeledes spillet med Ornette Coleman, Benny Golson, Jackie McLean, Lee Konitz, Archie Shepp, Philly Joe Jones, Kenny Dorham, Lennie Tristano og Elvin Jones.

Eksterne henvisninger 

 
 Biografi og diskografi på www.garrisonjazz.com 
 Jimmy Garrison på allaboutjazz.com

Jazzmusikere fra USA
Bassister fra USA
Personer fra Miami
Hans Albretsen

Hans Albretsen (3. april 1823 i Næstved – 2. januar 1876) var en dansk husmand og politiker.

Han var søn af Albret Nielsen, ejer af Næstved Ladegård, kom tidligt ud at tjene, blev soldat i 1846 og deltog i Treårskrigen 1848-50. Albretsen blev derpå herskabstjener i København, lærte hjulmager- og tømrerhåndværket og fæstede i 1852 et hus på 3 tdr. land i Næstelsø. Han drev sit håndværk og fra 1860 tillige et mjødbryggeri.

Albretsen var medlem af sogneforstanderskabet (sognerådet) 1862-67, fra 1869 formand for Brandforsikringsforeningen af husmænd og parcellister i Præstø Amt og tilgrænsende amter.

Fra 1869 til sin død var han folketingsmand valgt for Det forenede Venstre.

Referencer

Kilder 
 Fladså Arkiv og Lokalhistorisk Forening i Fladså 

Landmænd fra Danmark
Bryggere fra Danmark
Kommunalbestyrelsesmedlemmer fra Venstre
Personer fra Næstved
Personer i Treårskrigen fra Danmark
Tidligere folketingsmedlemmer fra Venstre
Folketingsmedlemmer i 1860'erne
Folketingsmedlemmer i 1870'erne
Tømrere fra Danmark
Lennie Tristano

Leonard "Lennie" Joseph Tristano (19. marts 1919 i Chicago – 18. november 1978 i New York City USA) var en amerikansk Jazz-pianist, komponist og teori-lærer i improvisation.

Tristano var en betydningsfuld pianist i jazzen i 1950'erne. Han spillede fra bebop til avantgardejazz, og bevægede sig i miljøet omkring de berømte klubber i New York, hvor han spillede med sine grupper og eksperimenterede med nye former i jazzen. 

Han inspirerede bl.a. musikere som Lee Konitz og Bill Evans med sine teorier. 

Tristano´s egne inspirationer var Art Tatum, Bud Powell og Nat King Cole, men han udviklede en egenartet stil , som pianister som feks. Paul Bley blev inspireret af og videreførte.

Eksterne henvisninger 
 

Jazzpianister fra USA
Teoretikere fra USA
Personer fra Chicago
Jazzkomponister fra USA
Datja

En datja () er en russisk (også ukrainsk, hviderussisk, med flere) sommerbolig. En datja kan være alt fra et simpelt sommerhus med tilhørende jord i kort afstand fra hjembyen til de luksuriøse præsidentvillaer ved Sortehavet. Mange, som ejer en datja anvender jorden til at dyrke grønsager til husholdningen. Ikke sjældent findes der en sauna i tilknytning til datjaen.

Netop begrebet datja er et eksempel på hvordan politisk tilknytning kan fremme eksporten af låneord. Mens begrebet datja () var helt ukendt i Vesttyskland, blev det i Østtyskland almindeligt som synonym for fritidshus.

Hustyper
Ferieboliger
Rusland
Warne Marsh

Warne Marion Marsh (27. oktober 1927 i Los Angeles, USA – 17. december 1987) var en amerikansk JazzTenorsaxofonist. 

Marsh var sammen med altsaxofonisten Lee Konitz eksponent for cool jazz-skolen, og var oplært af Lennie Tristano og dennes teorier. 

Marsh Indspillede en del plader i eget navn.

Eksterne links 
 Warne Marsh på jazz.com 

Jazzmusikere fra USA
Saxofonister fra USA
Personer fra Los Angeles
Omkomne på scenen
Wynton Marsalis

Wynton Learson Marsalis (født 18. oktober 1961 i New Orleans, Louisiana) er en amerikansk jazz og klassisk trompetist og komponist. Marsalis kom frem med Art Blakeys Jazz Messengers som 18-årig. Han er bror til Branford Marsalis.

Marsalis spiller både jazz og klassisk musik, og har spillet med bl.a. Sonny Rollins, Barbara Hendricks, Ron Carter,Herbie Hancock, Elvin Jones og Tony Williams.

Han har ledet jazzseminarer på bl.a. Lincoln Center, og komponeret to jazzballetter til Broadway. I dag leder han The Lincoln Center Orchestra, hvor han også selv spiller med.

Siden midten af 1990'erne har Marsalis været stærkt fremme i den internationale debat om jazzmusikkens fortsatte udvikling. Han har her bl.a. lagt afstand til såvel avantgarde-jazz'en som den elektriske fusions-jazz, herunder til sidstnævntes vel nok mest betydningsfulde stilskaber, trompetisten Miles Davis, som han har kritiseret for at bevæge sig på et alt for middelmådigt spilleteknisk niveau at udtrykke sig med.

Marsalis er navnlig kendt for sin egen meget sikre og særdeles virtuose instrumentbeherskelse, som han gør brug af inden for alle jazz'ens forskellige genrer. Det gælder således både inden for den moderne jazz, den symfoniske big-band jazz og den traditionelle dixieland-jazz. 

Han synes ikke at have nogen særlige intentioner om at bidrage med noget afgørende nyt og originalt til jazzmusikkens videre udvikling, men foretrækker mere på klassisk vis igennem en nyfortolkning at perfektionere og sublimere det musikalske udtryk inden for jazz'ens allerede kendte genrer på et tilstræbt meget højt instrumentelt kunstnerisk niveau.

Hans store betydning for jazzmusikken igennem navnlig de senere år, har indbragt ham adskillige priser - således hele 9 Grammys for såvel klassiske som jazzorienterede indspilninger, samt den eftertragtede særlige Pulitzer Prize for Music (1997). Verden over er han endvidere som orkesterleder blevet hædret for sit seriøse musikalske arbejde inden for både jazz og klassisk musik med adskillige æresbevisninger ved diverse universiteter og musikkonservatorier, m.v., og hvorved han bl.a. er blevet et forbillede for mange af nutidens helt unge jazzmusikere.

Eksterne henvisninger 

 
 
 
 

Jazzmusikere fra USA
Trompetister fra USA
Komponister fra USA
Personer fra New Orleans
Æresdoktorer
Zabajkalskij kraj

Zabajkalskij kraj (, ; ) er en kraj i Sibiriske føderale distrikt i Rusland og en af de 83 enheder i den russiske føderation. Krajen har et areal på  km², og . Hovedstaden er byen Tjita med  indbyggere. Andre større byer i krajen er Krasnokamensk (), der har  indbyggere, og Borsja () med  indbyggere.

Geografi 

Zabajkalskij kraj ligger i den historiske region Transbajkal. Den har lange grænser til Kina (998 km) og Mongoliet (868 km) og interne grænser til Irkutsk og Amur oblast, og republikkerne Burjatien og Sakha.

Zabajkalskij kraj ligger i Jakutsk tidszone (YAKT). Forskellen til UTC er +9 UTC ~ MSK+6.

Historie 

Zabajkalskij kraj blev oprettet 1. marts 2008 som følge af en sammenlægning af Tjita oblast og Agino-Burjatsk autonome okrug, efter at en folkeafstemning om emnet var afholdt 11. marts 2007.

Referencer

Eksterne henvisninger 

 Zabajkalskij krajs administration
Transbajkal

Transbajkal (, ) eller Daurien (, ) er et bjergområde øst for Bajkalsøen i det sydøstlige Sibirien i Rusland.

Området strækker sig næsten 1.000 kilometer over Patomplateauet og Nordbajkal-plateauet i nord til den russiske grænse i syd. I retning øst-vest strækker området sig 1.000 kilometer fra Bajkalsøen til meridianen hvor de to floder Sjilka og Argun mødes.

I Russiske Kejserrige var Transbajkal en oblast med regionhovedstad først i Nertjinsk og senere i Tjita. I dag er det meste af området delt mellem Republikken Burjatia og Zabajkalskij kraj, mens en mindre del i nord ligger i Irkutsk oblast.

Eksterne henvisninger 

Bjerge i Rusland
Republikken Burjatias geografi
Zabajkalskij krajs geografi
Irkutsk oblasts geografi
Arturo Sandoval

Arturo Sandoval (6 november 1949 i Artemisa Cuba) er en cubansk trompetist.

Sandoval som er inspireret af Dizzy Gillespie og Clifford Brown, hører til de betydelige trompetister i 1970´erne og 1980´erne.

Sandoval behersker, ligesom kollegaen Wynton Marsalis, både jazz og klassisk musik på trompeten, og spiller i en  teknisk bebop-stil.

Han spillede på Cuba i gruppen Irakere, som var et big band ledet af pianisten Chucho Valdés. Sandoval mødte i 1977 Dizzy Gillepie, og afhoppede i 1990 til USA, efter en endt turné i Spanien. Han fik statsborgerskab i 1999. Han har spillet i Gillespie´s United Nation Orchestra, og med egne grupper, og har indspillet en del plader i eget navn.

Kilde
    Arturo Sandoval Webside

Eksterne henvisninger 

Musikere fra Cuba
Jazztrompetister
Oscar Pettiford

Oscar Collins Pettiford (30. september 1922 i Oklahoma USA – 8. september 1960 i København, Danmark) var en amerikansk kontrabassist og cellist. 

Pettiford var innovatør i beboppen. Han var også en af de første til at bruge celloen i jazz. Han spillede med bl.a. Charlie Parker, Bud Powell, Dizzy Gillespie, Stan Getz, Ben Webster og Coleman Hawkins. 

Pettiford flyttede til København i 1958, hvor han akkompagnerede mange af de lokale musikere, samt gæstende amerikanske jazzmusikere.

Pettiford medvirkede sammen med Stan Getz i Svend Methlings film Soldaterkammerater fra 1958.

Han levede de sidste to år af sit liv i København , hvor han havde stor indflydelse på det danske jazzmiljø. Oscar Pettiford ligger begravet på Frederiksberg gamle kirkegård. Det var blevet vedtaget, at hans grav skulle sløjfes og arbejdet var allerede kommet så vidt, at stenen var blevet fjernet. Men tiltaget blev standset og graven fredet på initiativ af bl.a. de danske bassister Hugo Rasmussen og Erik Moseholm.

Eksterne kilder/henvisninger 
 

 Oscar Pettiford på npr.org
 Biografi på themenschmidt.de 
 Oscar Pettiford på jazz.com 

Jazzmusikere fra USA
Bassister fra USA
Personer fra Oklahoma
Lars Pedersen (politiker, 1827-1903)

Lars Pedersen (født 2. april 1827 i Åside, død 11. marts 1903 smst) var en dansk gårdfæster og politiker.

Han var søn af fæstegårdmand Peder Hansen og overtog i 1853 fædrenegården, (nu Hjortsøgaard, Åsidevej 7) på 7½ tønde hartkorn i fæste under baroniet Gaunø. Han blev gift med Dorthea Kathrine, f. Larsen

Lars Pedersen var medlem af Snesere Sogneråd 1862-1873, sognerådsformand 1867-1870, medstifter af Snesere Sogns Sparekasse, senere bestyrelsesmedlem, 1867-1869 bestyrelsesmedlem i "Landboforeningen for mindre Landbrugere i Præstø Amt" samt formand for hesteforsikringsforeningen. I 20 år, fra 1872 til 1892, var han folketingsmand for Venstre fra Præstøkredsen, dvs. i den konfliktprægede periode i dansk politik kendt som provisorietiden.

Lars Pedersen stillede sig første gang imod skoleinspektør Frederik Frølund ved valget den 12. oktober 1866, men bukkede da under med en ret anseelig minoritet. I 1869 stillede han sig ikke, derimod i 1872, hvor han med stor stemmeflerhed besejrede skoleinspektør Brøchner-Larsen og Frølund, hvis rolle var i den grad udspillet, at han af henved 1100 afgivne stemmer kun fik 90. I 1873 besejrede Lars Pedersen grev Holstein til Langebæksgård, og i 1876 og 1879 stod han uden modkandidat. Ved de to valg i maj og juli 1881 var godsejer Alfred Hage til Oremandsgård oppe imod ham, men Pedersen fastholdt mandatet.

Ifølge Henrik Wulff spillede han ingen større rolle i Rigsdagen og talte næsten aldrig. Han hørte til Christen Bergs tilhængere (Det Forhandlende Venstre), og da forholdene senere blev radikaliserede, mistede Pedersen mandatet ved valget i 1892, fordi det nydannede Radikale Venstre (1878) stillede med gårdejer N. Olsen, der fik 411 stemmer, mens sejrherren på grund af det splittede Venstre blev Alfred Hage fra Højre.

Referencer

Kilder og eksterne henvisninger 

 Fladså Arkiv og Lokalhistorisk Forening i Fladså

Eksterne henvisninger 
 

Folketingsmedlemmer i 1870'erne
Folketingsmedlemmer i 1880'erne
Folketingsmedlemmer i 1890'erne
Landmænd fra Danmark
Kommunalbestyrelsesmedlemmer fra Venstre
Tidligere folketingsmedlemmer fra Venstre
Sarah Vaughan

Sarah Lois Vaughan (født 27. marts 1924 i New Jersey, død 3. april 1990 i Californien, USA) var en amerikansk jazz-sangerinde.

Vaughan grupperes undertiden med sangerinder som Billie Holiday og Ella Fitzgerald. I modsætning til disse to sang hun mere i bebop stil, og var som Fitzgerald, en dygtig scatsangerinde.

Vaughan har sunget med bl.a. Earl Hines, Count Basie, Dizzy Gillespie, Charlie Parker, Miles Davis, Quincy Jones og Clifford Brown.

Eksterne kilder/henvisninger 

 American Masters, Sarah Vaughan, pbs.org
 Sarah Vaughan på allmusic.com
 

Jazzmusikere fra USA
Sangere fra USA
Personer fra Californien
Lars Pedersen

Lars Pedersen og Lars Petersen kan henvise til flere personer:

 Lars Pedersen (politiker, 1816-1875) – dansk gårdmand og politiker, medlem af Folketinget (Lars Christian Pedersen)
 Lars Pedersen (politiker, 1827-1903) – dansk gårdfæster og politiker, medlem af Folketinget
 Lars Pedersen, kendt som Lars Pedersen-Annisse (1846-1922) – dansk forpagter og politiker, medlem af Folketinget
 Lars Pedersen (atlet) (født 1966) – dansk atlet
 Lars Petersen (astronom) – daglig leder af Planetariet i København
 Lars Petersen (dressurrytter) (født 1965) – dansk/amerikansk dressurrytter
Hals Barre Fyr

Hals Barre Fyr er et fyrtårn placeret ca. 4 km sydøst for indsejlingen til Langerak over Hals Barre fra Kattegat. Tårnet er placeret på 9 meters vanddybde på en jernbetonsænkekasse, som udvendigt er beklædt med granit. Tårnet erstattede et fyrskib, som blev placeret på stedet i 1895 i uddybningen af sejlrenden over Hals Barre til 6½ m i 1898.

Eksterne henvisninger 
 Farvandsvæsenet.dk: Dansk Fyrliste 2009 

Fyrtårne i Danmark
Bygninger, konstruktioner og anlæg i Aalborg Kommune
Kattegat
Henrik Wellejus Jacobæus

Henrik Wellejus Jacobæus (født 15. februar 1807 i Rudkøbing, død 26. december 1885 i København) var en dansk proprietær, farmaceut, ingeniør og politiker.

Jacobæus var søn af apoteker i Rudkøbing Anthon Jacobæus (1779-1865) og Cathrina Elisabeth Faith (1782-1808). Faderen blev gift for anden gang med Regine Magdalene, født Jacobæus (1781-1841). H.W. Jacobæus' søster ægtede A.C. Andersen og hans bror, Anton Holger Jacobæus (1810-1883), var proprietær (egl. godsejer) til Fårevejle på Langeland.

Jacobæus blev både cand. pharm. 1826, student 1829 og cand. polyt. 1832 og skrev et par skrifter om fysik: Om Bevægelser af Magnetnaalen, fremkaldte ved Sollysets pludselige Indvirkning, med nye paa disse Undersøgelser grundede Theorier (1859, fransk udg. 1856) og Om Luftforandringers og Daglysets Indflydelse paa Magnetnaalens Bevægelser (1871). Indtil 1839 var han medhjælper på apoteket i Randers og siden i Rudkøbing. Han blev forpagter af Lille Egede øst for Korsør, men blev senere proprietær til Borupgård i Svostrup Sogn ved Silkeborg, som han drev indtil 1873 og solgte i 1880. Fra 1873 boede han i København.

Han blev i 1848 valgt til Den Grundlovgivende Rigsforsamling, hvor han blev regnet for højremand. Han stillede op i Sønder Vingekredsen sammen med fire andre, bl.a. lensgreve C.E. Frijs, og fik flere stemmer end alle sine modkandidater tilsammen. 1853 stillede han op til Folketinget i Viborg Amts 3. valgkreds, men blev ikke valgt. Derimod lykkedes det ham at komme i Landstinget for 9. kreds ved et suppleringsvalg 29. juni 1858. Han blev genvalgt 1863, men nedlagde sit mandat 23. juni 1866. 1859-63 var han en af tingets sekretærer.

Han var gift med Maren Kirstine Jacobæus, født Andersen (1804-1882). Et af deres børn, officersaspirant Anton Sigurd Jacobæus, født 22. februar 1843 på Lille Egede, Boeslunde Sogn, faldt under 2. Slesvigske Krig på Als 29. juni 1864. Han blev begravet på Ulkebøl Kirkegård 2. juli og en mindetavle findes i Svostrup Kirke.

Kilder 
 Victor Elberling, Rigsdagens Medlemmer gennem 100 Aar, bind 1, København: J.H. Schultz Forlag 1949, s. 236.
 Personalhistorisk Tidsskrift, 1.  bind (1886). Online
 Minder om danske krigere

Eksterne henvisninger 

Proprietærer fra Danmark
Farmaceuter fra Danmark
Ingeniører fra Danmark
Medlemmer af Den Grundlovgivende Rigsforsamling
Landstingsmedlemmer i 1850'erne
Landstingsmedlemmer i 1860'erne
Tidligere folketingskandidater
Personer fra Rudkøbing
Faglitterære forfattere fra Danmark
Dansksprogede forfattere fra Danmark
H.W. Jacobæus

H.W. Jacobæus kan henvise til flere personer:

 Henrik Wellejus Jacobæus (1807-1885) – dansk proprietær og politiker
 Holger Wilhelm Jacobæus (1881-1974) – dansk direktør
Hahnemann

Navnet Hahnemann kan henvise til flere personer:
 Samuel Hahnemann (1755 – 1843) var en tysk læge og farmaceut, der grundlagde homøopatien.
 Marcus Hahnemann (1972-) er en amerikansk fodboldspiller.
James Connolly (atlet)

James Brendan Bennet Connolly (28. november 1868 i Boston – 20. januar 1957 i Brookline), var en amerikansk forfatter og atlet, som deltog i de første moderne olympiske lege i 1896 i Athen samt legene i 1900 i Paris og  i Athen 1906.

Den 6. april 1896 blev Connolly den første olympiske mester i over 1500 år. Ud over sin trespringssejr opnåede Connolly en andenplads i højdespring og tredjeplads i længdespring. Connollys dekan på Harvard University havde rådet ham til ikke at tage turen til Athen, fordi hans allerede lave akademiske niveau kunne gøre det svært for ham at komme tilbage til universitetet. Connolly havde dog ingen tvivl om sine prioriteter og udmeldte sig af Harvard for ikke at sætte fødderne der indtil 50 år senere, da han som en kendt forfatter blev inviteret til at tale om litteratur på universitetet. 

Ved de olympiske lege 1900 i Paris forbedrede han sit vinderresultat i trespring fra 1896, men måtte nøjes med andenpladsen efter Meyer Prinstein. Connolly deltog ikke ved OL 1904, men deltog for tredje gang i Athen 1906, uden at nå noget resultat i længde- eller trespring. 

Connolly gjorde tjeneste i United States Navy. I 1898 var han med den 9. Massachusetts Infantry ved belejringen af Santiago de Cuba. I 1912 stillede han op ved valget til Kongressen, men blev blev ikke valgt ind.

Olympiske medaljer 
Bemærk, at de angivne medaljer ikke svarer til dem, som atleterne faktisk fik, idet der i 1896 og 1900 blev givet sølvmedalje til vinderen og bronzemedalje til toeren, mens treeren ingenting fik. Medaljerne svarer derfor til den fordeling, man kender fra 1904 og frem.
  1896: Trespring, 13,71
  1896: Højdespring 1,65
  1896: Længdespring 5,84
  1900: Trespring 13,97

Personlige rekorder 
 Højdespring: 1,65 (1896)
 Længdespring: 6,11 (1896)
 Trespring: 13,97 (1900)

Eksterne henvisninger 
 

Trespringere fra USA
Personer fra Boston
Romanforfattere fra USA
Novelleforfattere fra USA
Ellery Clark

Ellery Harding Clark (13. marts 1874 i East Roxbury, Massachusetts – 17. februar 1949 ved Hingham, Massachusetts) var en amerikansk atlet.

Clark blev olympisk mester to gange 1896 i Athen under de første olympiske lege i moderne tid. Han vandt både højdespring og længdespring.  I længdespringskonkurrencen vandt han med et spring på 6,35 og i højdespring med et spring på 1,81. Han er den eneste atlet som er olympisk mester i både højde- og længdespring. Han deltog også i kuglestød men han kom ikke blandt de fire bedste ud af de syv som deltog i kuglestødskonkurrencen.

Olympiske medaljer 
  1896 Længdespring 6,35
  1896 Højdespring 1,81

Personlige rekorder 
 Højdespring: 1,81 (1896)
 Længdespring: 6,60 (1897)

Eksterne henvisninger 
 Ellery Clark Biography and Olympic Results – Olympics at Sports-Reference.com  

Personer fra Massachusetts
Længdespringere fra USA
Højdespringere fra USA
Medaljevindere ved sommer-OL 1896
Olympiske mestre fra USA
Deltagere ved sommer-OL 1896
James Connolly

James Connolly er navnet på flere personer:

 James Connolly (atlet) (1868-1957) – amerikansk forfatter og atlet, den første vinder i de moderne olympiske lege.
 James Connolly (nationalist) (1868-1916) – irsk nationalist.
Konstantin 2. af Skotland

Konstantin II (Causantín mac Áeda) (født ca. 874, død 952) var konge af Skotland fra 900 til 942 eller 943. Han var søn af kong Aedh, fætter af forgængeren Donald II og familie i tredje led til efterfølgeren Malcolm, som han abdicerede kongedømmet til for at blive munk. Hans tid på tronen er den næstlængste i skotsk historie. 

Under sin tid på tronen måtte Konstantin kæmpe mod norske hære og vikinger, som kom på plyndringstogter på nord- og vestsiden af Skotland. Det tidligste af disse sammenstød, som er kendt nåede sit højdepunkt i slaget ved Scones i 904, da vikingerne blev tvunget til at forlade Skotland. Inden det havde de forårsaget store ødelæggelser, specielt nær Dunkeld og Alba.

Konstantin forsøgte derefter at udvide riget sydover, i hvert fald ikke tabe land, ind i det angelsaksiske Northumbria. I tillæg til angelsakserne mødte han også der vikinger, som havde slået sig ned i området. Han kæmpede to gange mod Ragnall, en vikingehøvding af Uí Ímair-slægten, som senere fik herredømme i Jorvik, i slagene ved Corbridge i 914 og 918. Skotterne vandt begge slag, og vikingerne udgjorde efter dette ikke længere nogen trussel i området.

Han var involveret i en tilpasning af kristendommen til at blive mere keltisk; det ser ud til, at han gjorde dette indenfor kirkens rammer. Han introducerede også systemet med jarler i Skotland og gav dem titlen mormaer. 

Hans kones navn, og hvornår han giftede sig, er ikke kendt. Man ved, at han fik mindst tre børn, to sønner og en datter. Datteren, hvis navn er ukendt, giftede sig i 937 med kong Olav 3. Guthfridsson af Dublin. Dette forbedrede og stabiliserede forholdet til de norrøne beboere vest for Skotland.

I slaget ved Brunanburh i 937 blev han slået af kong Adalstein af England. En af Konstantins sønner, Cellach, faldt i slaget. Hans anden søn, Indulf blev senere konge af Skotland. 

I 942 eller 943 abdicerede han til fordel for Malcolm og gik i Culdee-klosteret i St Andrews, Fife. Der blev han med tiden abbed. Han døde fredeligt i 952 og blev sandsynligvis begravet i klosteret.

Huset Alpin
Konger af Skotland
Monarker der har abdiceret